
[bookmark: _Hlk158117660]Anexa 2 - Anunt de scoatere la concurs
Anexa la Decizia ABA Mureș nr.  449/05.08.2026
RURPA:    1928 / 05.08.2026          



      ANUNŢ
privind organizarea concursului pentru ocuparea
funcției contractuale de execuție,  vacantă, pe perioadă nedeterminată,
de electrician de întreținere, la Formația Baraj Mihoești din cadrul S.G.A. Alba
cod F-RU-82


A.B.A. Mureș, cu sediul în Tg. Mureș, str. Koteles Samuel, nr.33, instituție publică de interes 
național, cu personalitate juridică, organizează concurs în vederea ocupării funcției contractuale de electrician de întreținere, pe perioadă nedeterminată.
Activitatea profesională a postului de electrician de întreținere din cadrul Formației Baraj Mihoești, se desfășoară la Sistemul de Gospodărire a Apelor Alba.

Condițiile specifice necesare în vederea participării la concursul pentru ocuparea postului corespunzător funcției contractuale de execuție, precum și calendarul desfășurării concursului sunt:
1. Studii medii/ 10 clase + școală profesională
2. Perfecționări (specializări) : calificare electrician 
Calendarul de desfășurare al concursului pentru ocuparea funcției contractuale de execuție vacantă, pe perioadă nedeterminată, de electrician de întreținere la Formația Baraj Mihoești- S.G.A. Alba, cu activitatea desfășurată la SGA Alba.
Concursul se va desfășura la sediul Sistemului de Gospodărire a Apelor Allba, din Alba Iulia, str. Lalelelor nr. 7A, după următorul calendar:
- 25.08.2026 - ora 1500 - data limită de depunere la registratura SGA Alba a dosarelor de participare la concurs;     
- 26.08.2026 - ora 1000 - selecția dosarelor de concurs;
- 27.08.2026 - ora 1500 - termen de afișare rezultate la selecția dosarelor de concurs;
- 28.08.2026 - ora 1200 - termen de depunere contestații cu privire la rezultatul selecției dosarelor de concurs;
- 31.08.2026 - ora 1500 - termen de afișare a rezultatelor privind contestația la selecția dosarelor de concurs;
-  01.09.2026 - ora 1000 - desfășurare probă practică;
-  02.09.2026 - ora 1500 - termen de afișare rezultate proba practică;
-  03.09.2026 - ora 1500 - termen de depunere contestații cu privire la rezultatul probei practice;
-  04.09.2026 - ora 1200 - termen de afișare a rezultatelor privind contestația la rezultatele probei practice;  
-  07.09.2026 - ora 1000 -  susținerea interviului;
-  08.09.2026 - ora 1500 - termen de afișare a rezultatelor privind interviul;
-  09.09.2026 - ora 1300 - termen de depunere contestații cu privire la rezultatul interviului;
-  10.09.2026 – ora 1500 - termen de afișare a rezultatelor privind contestația la rezultatele interviului;
-  11.09.2026 - ora 1500 - termen de afișare a rezultatelor finale.

 	Conform art.35 al Hotărârii de Guvern nr.1336 din 2022, pentru înscrierea la concurs candidații vor prezenta un dosar care va conține următoarele documente:
a) formular de înscriere la concurs, conform modelului prevăzut la anexa nr. 2 din HG 1336/2022;
b) copia actului de identitate sau orice alt document care atestă identitatea, potrivit legii, aflate în termen de valabilitate; 
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate de autoritatea sau instituția publică;
e) copia carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului;
f) cazierul judiciar sau, după caz, extrasul de pe cazierul judiciar;
g) adeverință medicală care să ateste starea de sănătate corespunzătoare eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului;
h) curriculum vitae, model european;
Adeverința care atestă starea de sănătate conține, în clar, numărul, data, numele emitentului și calitatea acestuia, în formatul standard stabilit prin ordin al ministrului sănătății.

Copiile de pe actele prevăzute la lit. b) - e), se prezintă însoțite de documentele originale, care se certifică cu mențiunea „conform cu originalul“ de către secretarul comisiei de concurs.
Documentul prevăzut la lit. f), poate fi înlocuit cu o declarație pe propria răspundere privind antecedentele penale. În acest caz, candidatul declarat admis la selecția dosarelor are obligația de a completa dosarul de concurs cu originalul cazierului judiciar, anterior datei de susținere a probei scrise și/sau probei practice a concursului.
Dosarele de concurs se depun la Comp. Resurse Umane, Relații cu Publicul, Administrativ, din cadrul SGA Alba, sau pot fi transmise de candidați prin Poșta Română, serviciul de curierat rapid, poșta electronică sau platformele informatice ale autorităților sau instituțiilor publice în termen de 5 zile lucrătoare de la data afișării anunțului pentru ocuparea postului temporar vacant.
În situația în care candidații transmit dosarele de concurs prin Poșta Română, serviciul de curierat rapid, poșta electronică sau platformele informatice ale instituțiilor sau autorităților publice, candidații primesc codul unic de identificare la o adresă de e-mail comunicată de către aceștia și au obligația de a se prezenta la secretarul comisiei de concurs cu documentele prevăzute la alin. b) - e) în original, pentru certificarea acestora, pe tot parcursul desfășurării concursului, dar nu mai târziu de data și ora organizării probei scrise/practice.
Transmiterea documentelor prin poșta electronică sau prin platformele informatice ale autorităților sau instituțiilor publice se realizează în format pdf. cu volum maxim de 1 MB, documentele fiind acceptate doar în formă lizibilă la adresa de mail: personal.sgaar@sgaar.dam.rowater.ro 
Nerespectarea prevederilor referitoare la transmiterea și înregistrarea dosarului de concurs, după caz, conduce la respingerea candidatului.
Pentru ocuparea unui post contractual vacant candidații trebuie să îndeplinească următoarele condiții generale conform art. 14 din Hotărârea de Guvern nr.1336 din 2022:
a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;
b) cunoaște limba română, scris și vorbit;
c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările și completările ulterioare;
d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
e) îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;
f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau fașă de aceasta nu s-a luat măsura de siguranță a interzicerii ocupării unei funcții sau a exercitării unei profesii;


I. BIBLIOGRAFIE:

1. Agenda electricianului Editia 1986 – Editura Tehnica Bucuresti;
2. Manualul electricianului – Centrul de informare si documentare pentru energetica, Bucuresti 1995;
3.  Masini electrice- Constantin Bala, Editura Didactica si Pedagogica Bucuresti 1979;	
4. Aparate electrice- Gheorghe Hartopan, Editura Didactica si Pedagogica Bucuresti 1967;
5.  Legea nr. 319/2006, a securitatii si sanatatii in munca;
6. Legea  nr. 307/2006, privind apararea impotriva incendiilor;
7. Ordinul nr. 163/2007 pentru aprobarea normelor generale de aparare impotriva incendiilor.
8. Ordinul nr. 712/2005 pentru aprobarea dispozitiilor generale privind instruirea salariatilor in domeniul situatiilor de urgenta.


II. TEMATICĂ

Cunostinte profesionale:
1.  Cunostinte de electrotehnica;
2. Masurari electrice;
3. Masini electrice;
4. Transformatoare electrice.
Cunostinte SSM si SU (PSI):
1. Obligatiile lucratorilor la locul de munca din punct de vedere SSM si SU;
2. Masuri tehnice de SSM la lucrari in instalatiile electrice cu scoaterea acestora de sub tensiune;
3. Factorii de care depind consecintele electrocutarii;
4. Succesiunea actiunilor de acordare a primului ajutor in caz de accidentare prin electrocutare din instalatiile cu tensiunea de lucru sub 1000 V; 
5. Ordinea operatiilor in situatia stingerii unui incendiu declansat in instalatia electrica;
6. Principalele masuri de prevenire a electrocutarii la locurile de munca;
7. Prim ajutor in caz de electrocutare.





Dosarele de înscriere la concurs se depun la sediul Sistemului de Gospodărire a Apelor Alba, comp. R.U.R.P.A., de luni până joi între orele 8,00-15,00 și vineri între orele 8:00-12:00 până în data de 20.08.2026, orele 15:00.
Informații suplimentare se pot obține:
-	la sediul Sistemului de Gospodărire a Apelor Alba, din Alba iulia, strada Lalelelor, nr. 7A;
-	la  0258/833356, int. 3106;
-	pe site http://mures.rowater.ro/despre-noi/cariera/concursuri-ocupare-posturi/  
-	e-mail personal.sgaab@dam.rowater.ro
Cu respect,

DIRECTOR A.B.A. MUREŞ
ing. Sorin VLAD



SERVICIUL R.U.R.P.-Administrativ
Artemiza BUCULEU, șef serviciu



Intocmit – Secretar Comisie de concurs 
spec. RU  Andreea TRIF
	Adresă de corespondență:
Str. Lalelelor, nr. 7A, C.P. 510217, Alba Iulia, Jud. Alba
Telefon: 0258 833356; 0258 834426
Fax: 0258 834428
E-mail: secretariat@sgaab.dam.rowater.ro; dispecer.sgaab@sgaab.dam.rowater.ro

	Cod Fiscal: RO 23719936
Cod IBAN: RO32 TREZ 4765 0220 1X01 4909
Trezoreria Târgu Mureș

